Mestské zastupiteľstvo v Košiciach uznesením č. 379/2012 na svojom XIII. rokovaní dňa 17. septembra 2012 podľa § 6 zákona č. 369/1990 Zb. o obecnom zriadení v znení neskorších predpisov, § 10 ods. 3 písm. a) zákona č. 401/1990 Zb. o meste Košice v znení neskorších predpisov a § 7 ods. 4 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov ustanovuje:

Článok I

     Všeobecne záväzné nariadenie mesta Košice č. 76 O poskytovaní dotácií z rozpočtu mesta Košice prijaté uznesením Mestského zastupiteľstva v Košiciach č. 1036/2006, v znení uznesenia Mestského zastupiteľstva v Košiciach č. 225/2007 a uznesenia Mestského zastupiteľstva v Košiciach č. 361/2007 sa mení nasledovne:

     1. V § 4 ods. 2 druhej vete sa slová „50 tisíc Sk“ nahrádzajú slovami „1660 eur“.

	2. V § 4 ods. 3 písm. g) sa slová „sedem kalendárnych dní“ nahrádzajú slovami „tri mesiace“.

	3. V § 4 sa vypúšťa odsek 4. Doterajšie odseky 5 až 8 sa označujú ako odseky 4 až 7.

	4. V § 4 odsek 4 znie:
„(4) O poskytnutí dotácie do 1660 eur rozhoduje primátor mesta. Primátor mesta môže poskytnúť dotáciu aj z vlastného podnetu pri určitých slávnostných, významných a ojedinelých príležitostiach. U takto poskytovaných dotácií nemusia byť splnené náležitosti podľa ods. 1 až 3; tým nie je  dotknutá povinnosť preukázania použitia dotácie na účel určený zákonom, týmto nariadením a primátorom mesta pri jej poskytnutí. Takéto dotácie budú upravené osobitnou písomnou formou.“ 
   
Článok II
Splnomocňujúce ustanovenie
   
     Primátor mesta Košice sa splnomocňuje, aby vyhlásil úplné znenie Všeobecne záväzného nariadenia mesta Košice č. 76 O poskytovaní dotácií z rozpočtu mesta Košice schváleného uznesením Mestského zastupiteľstva v Košiciach č. 1036/2006 v znení uznesenia Mestského zastupiteľstva v Košiciach č. 225/2007, uznesenia Mestského zastupiteľstva v Košiciach č. 361/2007 a tohto uznesenia.

Článok III
Účinnosť

     Tieto zmeny nadobúdajú účinnosť 15. dňom od zverejnenia na úradnej tabuli mesta Košice. 

MUDr. Richard  R a š i, PhD., MPH
primátor mesta Košice

Zverejnené:	25.09.2012
Účinné:	10.10.2012